Mon Rovîa

Janjay Lowe, rohkem tuntud oma esinejanimega Mon Rovîa, on Libeeriast pärit afro-apalatši laulja-laulukirjutaja, kes kasvas üles Ameerika Ühendriikides.

 Lapsepõlv 
Janjay Lowe sündis Monrovias Libeerias. Ameerika perekond lapsendas ta umbes seitsmeaastaselt ning koos oma kasuperekonnaga elasid nad nii Floridas, Montanas, Bahama saartel, kui ka Tennessees. Kui nad elasid Tennessee osariigis Chattanooga linnas, puutus Janjay esmakordselt kokku folkmuusikaga.  Muusikahuvi kasvades õppis ta mängima ukulelet, kitarri ja teisi pille.

 Karjäär 
Janjay Lowe laadis oma esimese loo SoundCloudi üles 2017. aastal nime Mon Rovîa all, mille ta valis oma sünniriigi Libeeria pealinna Monrovia järgi. 

2020. aastal andis ta välja oma esimese EP " Sunburnt". Tema esimene album " Dark Continent " ilmus 2021. aastal ja sisaldas segu hiphopist, trapist, R&B-st ja folgist . Alates 2022. aastast on ta rohkem viljelenud folkmuusikat, mida kinnitavad ka tema laulud "Vulture Culture", "Where the Rivers Run" ja "Borderline". 

Ajavahemikul 2023. aasta juuli kuni 2025. aasta jaanuar ilmus Mon Rovîal neljast EP-st koosnev sari, mis põhines kangelase teekonna struktuuril: 1. vaatus: rännak, 2. vaatus: katsumused, 3. vaatus: depressioon ja sisemine surm ja 4. vaatus: lepitus. Üks lepituse-teemaline singel, "Winter Wash 24", oli inspireeritud International Rescue Committee tööst  ja kogu singli tulu läks sellele organisatsioonile. 

2024. aastal nimetas Spotify Mon Rovîat artistiks, keda tasub jälgida. Ta tegi oma lavadebüüdi 2024. aastal Bonnaroo muusikafestivalil. Mon Rovîa on saavutanud märkimisväärse jälgijaskonna ka TikTokis, kus 2024. aasta oktoobri seisuga oli tal üle 500 miljoni vaatamise. "The inspiring journey of Mon Rovîa: From refugee to rising music star | The IRC". www.rescue.org. October 11, 2024. Retrieved January 4, 2026. Ta tegi oma raadiodebüüdi Grand Ole Opry raadios 2025. aasta juulis. 

 Diskograafia 
 Sunburnt (EP) (2020)
 Dark Continent (2021)
 Act 1: The Wandering (EP) (2023)
 Act 2: Trials (EP) (2023)
 Act 3: The Dying of Self (EP) (2024)
 Act 4: Atonement (EP) (2025)
 Bloodline (2026)

 Singlid 
Aasta Laul Tipppositsioonid edetabelis Album Adult Alternative Airplay Rock and Alternative Airplay 2025. aastal "Heavy Foot" 18 40 Bloodline

 Viited 

Kategooria:Ameerika Ühendriikide lauljad
Kategooria:Libeeria lauljad
Kategooria:Libeeria inimesed
Kategooria:Ameerika Ühendriikide inimesed